Ikotolita makamaka aina ve ry ingahy ndriana oh! Mazotoa homana eh! Raleva hay ve ilay vendrana ity eh! Noheveriko fa mba olona hay kitoatoana olona ikotolita ah ah ah! Tsa kitoatoana ona aho! Fa anao angamba no raleva izaho no inona? Ah? Ikotolita anao angamba ho aho no diso filaza eh! Raleva hahaha! Hay ve eh! Noheveriko hiteny inona ary ka efa saika ho avy aho amin’ny angady sy ny harona! Ikotolita koa aiza ny angady sy ny harona aiza? Raleva ireto leity eh inty ny angady. Hitan’ialahy ity totohondry ity? Dia ity ny harona. Hitan’ialahy ity daka ity? Ikotolita hafakely indray izany angady sy haronan’ingahy raleva izany an! Raleva shhhh! Izay anton’ny dian’ialahy lazaina fa aza manao resaka mahabe loa-bary eo eh! Raha ny hangataka tahom-bomanga indray aloha, tsy manana izaho an! Ikotolita aiza kosa dia hoe hangataka foana se ho avy aty amignao aty eh! Fa ny amin’ilay hoe resaka maha be loa-bary? Fa angaha moa ianao nadoa-bary teo fa tsy nanaha kibo ohatra ny saobakaka mitanina andro fotsiny raleva iza isika sy ialahy no ohatran’ny saobakaka? Ikotolita aleo ary atao hoe aho eh! Raleva tena ialahy fa tsy mody atao hoe ialahy kah! Ikotolita tena aho ary eh! Raleva ie! Ikotolita dia ianao mody hoe sahona raleva iza no mba hampitovian’ialahy amin’ny sahona? Ny dadaben’ialahy no sahona. Lasa mandeha any fa manakotaba ny fandriampahalemako eto fotsiny kah! Ikotolita dray! Manakory re aho no dia roahina sahady e? Ny anton-diako ary mbola tsy voalazako akory! Raleva tsy miraharaha izay anton-dian’ialahy any aho e! Lasa ialahy! Sady tezitra mafy ikotolita zava-dehibe mahasoa anao any no ahatongavako eto raleva ialahy ve dia mba manana zavatra mahasoa holazaina e? Kanefa. Lazao ihany aloha hohenoina. Ikotolita ka mba hampandrosoy ao antrano ary aloha ny bandy e! Raleva ndray! Ndray! Tsy azo atao mihitsy fa fady amin-dambo amin’amboa raha ialahy no ampandrosoana! Tian’ialahy ho faty hasina nysezako raha hipetrahan’ialahy? Ikotolita oadray! Tsa misy maloto any ny fitaovam-pipetrahako! Io, jereo kely moa raleva mbay ary fa sao omeko ny daka eo ity fitombenana ratsy an! Mbay leity a! Ikotolita soa ihany fa daka tanana no nomeny ahy teo fa re daka tongotra saika tailana teo ny fitaovam-pipetrahako raha azon’iny tongotra be faladiabe anao iny! Raleva iza isika sy ialahy no be faladia e? Ikotolita asa aloha fa tsy mbola norefesina e! Pointure firy enao zao raha manao kiraro? Ny ahy manko pointure 55 fotsiny. Raleva tsy mbola nisy nanana pointure 55 teto an-tanàna raha tsy mbola ialahy eh! Ikotolita eh! Izaho ihany no rôle eto amin’ny tanàna eto! Raleva lasa mihitsy ialahy ry ilay dondrona ity mandeha any fa mandrebireby fotsiny ah! Ikotolita tsa mandrebireby anao zany aho fa ianao no manalava resaka. Efa tokony ho tarogniko anao ny anton-dihako saingy tsa hampandrosoana an-drano ao an-trano mihitsy aho. Raleva tsy hampandroso an-trano an’ialahy mihitsy aho e! Fantako ange ny tetika adin’ialahy fa ny hijerijery ny vadiko ao fotsiny e! Hay ve hasarotam-piaro izy ity eh! Tsy homeko tsiny ianao raha saropiaro fa aho ts’inona mba bôgôsy ihany any aho! Kanefa tsy fidiny ho ahy anie zany eh! Raleva iza no ilaza an’ialahy fa bôgôsy ? Leity eh! Ikotolita ka aza saro-piaro ihany koa ary eh! Raleva tsy saro-piaro mihitsy aho leity fa ialahy no mitady hikôty ny vadiko an! Ikotolita tsa manana eritreritra an’izany mihitsy aho fa diovy ny sainao.